**ფრაქცია ,,ქართული ოცნება-დემოკრატიული საქართველოს“**

 **თავმჯდომარის ანგარიში 2023 წელს გაწეული მუშაობის შესახებ**

 ვარ ლენტეხის მუნიციპალიტეტის წარმომადგენლობითი ორგანოს - საკრებულოს წევრი; ფრაქცია „ქართული ოცნება- დემოკრატიული საქართველოს“ თავმჯდომარე. ჩემი ყოველდღიური საქმიანობა შესაბამისობაშია როგორც საქართველოს ორგანული კანონის ,,ადგილობრივი თვითმმართველობის კოდექსთან “, ასევე ლენტეხის მუნიციპალიტეტის საკრებულოს რეგლამენტთან.

საანგარიშო პერიოდში ვმონაწილეობდი საკრებულოს და ბიუროს სხდომებში - სხდომების რაოდენობა: 18 სხდომა (10რიგითი, 8 რიგგარეშე და 10 ბიურო); საკრებულოს და ბიუროს სხდომებზე ჩემი მხარდაჭერით მიღებული იქნა სამართლებრივი აქტები:

23 დადგენილება;

69 განკარგულება;

 საანგარიშო პერიოდში აქტიურად ვმონაწილეობდი საკრებულოს სივრცით-ტერიტორიული დაგეგმარებისა და ინფრასტრუქტურის, სოციალურ საკითხთა და ქონების მართვისა და ბუნებრივი რესურსების საკითხთა კომისიების სხდომებში.

საანგარიშო პერიოდში ფრაქცია „ქართული ოცნება- დემოკრატიული საქართველოს“ მიერ ჩატარდა 11 სხდომა, სხდომებზე განხილული შემდეგი საკითხები:

1. გაღმა ლექსურის შიდა საუბნო გზის მოწყობის თაობაზე;
2. სოფ.გულიდის საავტომობილო გზის რეაბილიტაციის თაობაზე;
3. ლადო მუსელიანის სახელობის მხარეთმცოდნეობის მუზეუმის და დაბაში არსებული კორპუსების რეაბილიტაციის თაობაზე;
4. სოფ. ლექსურის მოსახლეობის ერთობლივი განცხადება-ადგილ ,,ზაინაკარში“ წყალსადენის მოწყობის თაობაზე;
5. სოფ. ლასკადურაში მხცოვრებ მაყვალა გაზდელიანის განცხადება- საცხოვრებელ სახლთან მისასვლელი გზის ბეტონის კედლით გამაგრების შესახებ:
6. დაბა ლენტეხში სვანეთისა და აღმაშენებლის ქუჩებზე სანიაღვრე არხებზე რკინის ცხაურების მოწყობის თაობაზე;
7. სოფ. ლეკოსანდში შიდა სასოფლო გზის ბეტონის საფარით მოწყობის და სოფ.ჩუკულში (ნაკიშერის უბანში ) გზის და საყრდენი კედლის მოწყობის თაობაზე;
8. სტიქიის შედეგად დაზარალებული სოფ. ბაბილში მცხოვრებ ნუგზარ ლიპარტელიანის დახმარების თაობაზე;
9. 2023 წელს სოფლის პროგრამის ფარგლებში დასაფინანსებელი პროექტების ნუსხის განხილვა;
10. 2022 წელს შესრულებული სამუშაოების განხილვის და 2023 წელს შესასრულებელი საკითხების მიმდინარეობის შესახებ;
11. აქტიურად ვიყავი ჩართული 2023 წლის ბიუჯეტის პროექტის განხილვაში.

 საანგარიშო პერიოდში ვესწრებოდი ტრენინგებსა და შეხვერდებს.

 ზედამხედველობას ვუწევდი 2023 წელს დაგეგმილი პროექტების შესრულების მიმდინარეობას და სოფლის პროგრამით გათვალისწინებული სამუშაოების შესრულებას, ასევე აქტიურად ვმონაწილეობდი დაბა ლენტეხის და სოფლების მოსახლეობასთან გამართულ შეხვედრებში , სადაც ვისმენდით მოსახლეობის საჭიროებებს და შესაძლებლობის მიხედვით ვითვალისწინებთ მიმდინარე ან მომავალი წლის ბიუჯეტში, ასევე პრიორიტეტების დოკუმენტში.